title: unumdorligi deyiladi - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: 260
  qoldi. Lekin, bozor iqtisodiyoti talablaridan kelib chiqib, oqilona agrar islohotlar
  amalga oshirilmoqda va bu jarayon chuqurlashtirilmoqda.
  O’zbekistonda amalga oshirilgan agrar islohotlarning diqqat markazida qishloq
  xo’jaligidagi yerni haqiqiy egasiga berish masalasi turadi. Shunga ko’ra, bu borada
  olib borilgan chora-tadbirlar natijasida «eng muhimi, qishloqda haqiqiy mulkdor – yer
  egasi paydo bo’ldi, uning mehnatga munosabati, o’z ishining natijalaridan
  manfaatdorligi butunlay o’zgarmoqda. Keyingi yillarda qishloq xo’jaligi ekinlaridan,
  birinchi navbatda, paxta va g’alladan eng yuqori hosil olingani, sohada ishlab
  chiqarish hajmi keskin ko’paygani dehqonchiligimizdagi tub sifat o’zgarishlarining
  samarasidir desak, ayni haqiqatni aytgan bo’lamiz. O’tgan yili paxta xomashyosi
  yetishtirish 3 million 650 ming tonnadan, yalpi g’alla hosili esa 6 million 250 ming
  tonnadan oshib ketgani buning yaqqol tasdig’idir»
  63
  .
  2008 yilda ham qishloq xo’jaligi tarmog’ida muhim ijobiy natijalar qo’lga
  kiritilib, o’tgan yilga nisbatan 4,5 foiz o’sishga erishildi. 3 million 410 ming tonna
  paxta xomashyosi tayyorlandi, 6 million 330 ming tonna g’alla, shu jumladan, 6
  million 145 ming tonna bug’doy etishtirildi
  64
  . Aksariyat qishloq xo’jaligi mahsuloti
  turlarini ishlab chiqarish bo’yicha o’sishga erishildi (13.1-jadval).
  Jadvaldan ko’rinadiki,
  2008 yilda qishloq xo’jaligi mahsulotlari tarkibida
  kartoshka (117,7%),
  poliz mahsulotlari (116,8%), sabzavotlar (111,7%) yetishtirish
  nisbatan ahamiyatli darajada o’sgan bo’lsa, faqat uzum o’tgan yilga taqqoslaganda
  89,9% darajasida yetishtirilgan.
  O’zbekistonda yer davlat mulki hamda umummilliy boylik bo’lganligi sababli
  yerga bo’lgan mulkchilik, yerga egalik qilish va yerdan foydalanish masalalari alohida
  ajratib tahlil qilinishi lozim.